Juhan Sirk

Juhan-Julius Sirk (ka Johann Julius Sirk; 7. august 1879 Karijärve, Aru vald, Nõo kihelkond – 25. juuni 1965 Võru) oli eesti kooliõpetaja, haridustegelane ja sõjaväelane (leitnant).Eesti ohvitseride andmekogu

Õppis Kavilda õigeusu kihelkonnakoolis. 1899. aastal lõpetas Tartu Õpetajate Seminari.Tartu Õpetajate Seminar 1828–1928 

Aastatel 1899–1906 töötas ta Nõo kihelkonnakoolis õpetajana.Nõo kihelkonnakoolimaja

Aastatel 1906–1925 (välja arvatud Esimese maailmasõja ja Vabadussõja aastad) oli ta Võru Poeglaste Algkooli juhataja. 1917. aastal õppis Vladimiri sõjakoolis. 12.11.1918–1.07.1920 oli Võrumaa Kaitseliidu ülema abi.Vabadussõjast osavõtnud ja teenetemärke omanud isikute kartoteek 

1925. aastast oli ta Võru Tööstuskooli juhataja ja õpetaja ning Võru I ja II algkoolis puutöö õpetaja.

Aastatel 1940–1941 oli ta Väimela algkooli koolijuhataja kohusetäitja.Parksepa Keskkool. Koolijuhatajad ja direktorid

Ta oli üks Võru Kaitseliidu eestvedajaid.

Tunnustus
1921 Vabadusristi I liigi 3. järk

 Viited 

Välislingid
Võru linna õpetajad Juhan Sirk, Paul Korrol ja Thomas Kõpp 1912.a. mais (fotograaf Jaan Niilus). Võrumaa Muuseumi fotokogu
Haridustegelase Juhan Sirk´i haud Võru kalmistul (fotograaf Karl Laane). Rahvusarhiivi meediateek

Kategooria:Eesti õpetajad
Kategooria:Eesti koolijuhid
Kategooria:Vabadussõja veteranid
Kategooria:Sündinud 1879
Kategooria:Surnud 1965